《尹师鲁治第伐樗》
宋代·梅尧臣

伊人利营构，思欲新其居。
匠筑经旧址，檐楹碍高樗。
且云忍不伐，何以成吾庐。
人言此树古，百怪所凭依。
独秉一定议，自将群俗违。
乃俾执柯者，丁丁霜刃挥。
歼殒条百尺，横朴株数围。
从兹朝夕间，不闻鸟雀喧。
既能考子室，而复高其门。
周也昔骋辩，得以不材论。
工今诚匪度，苟害安可存。
舟楫且非藉，薪爨聊用燔。
莫比沟中断，区区望牺樽。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。